section_heading: Japan
paragraph_text: Dan zahvalnosti rada (jap. 勤労感謝の日, transl. Kinrō Kansha no Hi) državni je praznik u Japanu. Održava se svake godine 23. studenoga. Zakon o uspostavljanju praznika, koji je donesen tijekom američke okupacije nakon Drugoga svjetskog rata, navodi ga kao prigodu obilježavanja rada i proizvodnje i međusobnog zahvaljivanja. Ima korijene u drevnoj šintoističkoj ceremoniji žetve (Niiname-sai (新嘗祭)).